Aandag alle goggas!Dis ŉ getellery by Londen se dieretuin en niemand word oorgeslaan nie – nie eers die tarantulas nie! Die dieretuin in Londen doen elke jaar ŉ gedetailleerde sensusopname van elke lewende dingetjie wat onder sy sorg is om aan sy lisensievoorwaardes te voldoen. Werkers het Woensdag met notaboeke en baie geduld die dieretuin binnegevaar om seker te maak dat elke diertjie getel word. Dit is nie ŉ maklike taak nie, aangesien daar meer as 18 000 diere in dié dieretuin bly. Mark Habben, die bestuurder van die dieretuin het gesê dit is nogal ŉ uitdaging omdat baie van die diere vinnig beweeg en gewoonlik in hul aanhoudingsplekke wegkruip. [nggallery id=15]